|  |  |
| --- | --- |
|   | \*P/1759786\* |

R E P U B L I K A H R V A T S K A

 SPLITSKO-DALMATINSKA ŽUPANIJA

 GRAD SPLIT

 GRADONAČELNIK

KLASA: 330-05/18-01/108

URBROJ: 2181/01-09-01/06-18-6

Split, 8. lipnja 2018. godine

Na temelju članka 15. Zakona o javnoj nabavi („Narodne novine“ broj 120/16), članaka 52. i 55. Statuta Grada Splita („Službeni glasnik Grada Splita“ broj 17/09, 11/10, 18/13, 39/13, 46/13 – pročišćeni tekst i 11/18), članka 19. Pravilnika o provedbi postupaka jednostavne nabave („Službeni glasnik Grada Splita“ broj 4/17) i Zaključka o davanju ovlaštenja zamjenici Gradonačelnika Grada Splita Jeleni Hrgović za obavljanje dužnosti Gradonačelnika u vremenu moje odsutnosti i spriječenosti („Službeni glasnik Grada Splita“ broj 1/18), Zamjenica gradonačelnika Grada Splita dana 8. lipnja 2018. godine, donosi

**ZAKLJUČAK**

**o odabiru ekonomski najpovoljnije ponude u postupku jednostavne nabave usluge**

**psihosocijalnog tretmana počinitelja nasilja**

1. Prihvaća se prijedlog članova stručnog povjerenstva Naručitelja za pripremu i provedbu postupka jednostavne nabave usluge psihosocijalnog tretmana počinitelja nasilja u obitelji u sastavu: Katarina-Nataša Merćep i Nađa Mladinić, te se odabire ponuda ponuditelja: **Udruga za pomoć žrtvama Bijeli krug Hrvatske** **iz Splita, Ljudevita Posavskog 14, OIB: 97011382018, s cijenom od 110.160,00 kuna (s PDV-om).**
2. Između Grada Splita i Ponuditelja iz točke 1. ovog Zaključka zaključit će se ugovor po objavi ovog Zaključka na internetskim stranicama Naručitelja budući žalba nije dopuštena.
3. Zadužuje se Upravni odjel za financijsko upravljanje i kontroling za realizaciju ovog Zaključka.
4. Ovaj Zaključak objavit će se u „Službenom glasniku Grada Splita“ i na internetskim stranicama Naručitelja.

**ZAMJENICA GRADONAČELNIKA**

**Jelena Hrgović, v.r.**

DOSTAVITI:

1. Članovima stručnog povjerenstva, svima
2. Upravni odjel za financijsko upravljanje i kontroling, ovdje
3. Uredništvu „Službenog glasnika Grada Splita“, ovdje
4. Pismohrani, ovdje

**OBRAZLOŽENJE**

Grad Split, Obala kneza Branimira 17, Split, OIB: 78755598868 kao Naručitelj proveo je postupak jednostavne nabave usluge psihosocijalnog tretmana počinitelja nasilja, objavljen na internetskim stranicama Grada Splita dana 25. svibnja 2018. godine.

Do roka za dostavu ponuda, dana 04. lipnja 2018. godine do 12:00 sati pristigla je ukupno 1 (jedna) ponuda ponuditelja i to: Udruga za pomoć žrtvama Bijeli krug Hrvatske.

U postupku pregleda i ocjene ponuda Naručitelj je pristiglu ponudu ocijenio valjanom i sukladnom Pozivu za dostavu ponuda pa je odlučeno da se s istim sklopi ugovor o nabavi usluge.